Document ID: /roh_data/filtered/Billingualer_Corpus_interleaved-de-rm.jsonl.gz/1044

This is a text translated from German to Rumantsch Grischun.
Bündner Regierung lehnt bestimmte Neuerungen im Kulturförderungsgesetz des Bundes ab

Der Kanton Graubünden fordert den Bund auf, auf die vorgesehenen Änderungen des Bundesgesetzes über Finanzhilfen für die Erhaltung und Förderung der rätoromanischen und der italienischen Sprache und Kultur zu verzichten. Die gleiche Aufforderung betrifft die geplanten Anpassungen des Auslandschweizer-Ausbildungsgesetzes und des Natur- und Heimatschutzgesetzes. Das macht die Regierung in ihrer Vernehmlassung zum Entwurf des neuen Bundesgesetzes über die Kulturförderung des Bundes (KFG) und zur Totalrevision des Bundesgesetzes betreffend die Stiftung Pro Helvetia deutlich. Die Regierung argumentiert im Wesentlichen, dass einschlägige Inhalte und geplante Neuerungen sinnvollerweise im neuen Sprachengesetz des Bundes und nicht im KFG geregelt sein sollten. Weiter soll der Bund die im Bereich Kulturförderung vorgesehenen Massnahmen präzisieren. Ferner ist darauf zu achten, dass der Bund nicht in die operativen Tätigkeiten des Stiftungsrates der Kulturförderungsstiftung Pro Helvetia eingreift.

Regierung schlägt eigenes Gesetz für Fahrende vor

Laut Bündner Regierung ist zu prüfen, ob nicht ein Bundesgesetz zur Förderung des fahrenden Volkes zu schaffen wäre. Damit würde eine gesetzliche Grundlage für die Ausrichtung von Beiträgen an Kantone und Gemeinden geschaffen. Das schreibt die Regierung in ihrer Vernehmlassung zum Vorentwurf des Berichts des Bundesrates über die Situation der Fahrenden in der Schweiz. Weiter schlägt die Regierung eine substantielle Erhöhung der Beiträge des Bundes an die Stiftung "Zukunft für Schweizer Fahrende" vor. Eine solche Erhöhung und eventuell auch eine Erhöhung des Stiftungskapitals würden es der Stiftung erlauben, ihre Beiträge von 10 Prozent der Realisierungskosten für Stand- und Durchgangsplätze erheblich anzuheben. Massnahmen wie diese würden nach Einschätzung der Regierung die Bereitschaft der Kantone und Gemeinden, neue Plätze zu schaffen, ohne Zweifel fördern. Zu prüfen wäre zudem, ob Mittel aus der Wohnbauförderung des Bundes nicht auch für Fahrende zur Verfügung gestellt werden könnten.

Stellungnahme der Bündner Regierung zu einem Bundesgesetz über die Psychologieberufe

Die Bündner Regierung stimmt einer bundesrechtlichen Regelung in Bezug auf die Voraussetzungen für die Erteilung der Berufsausübungsbewilligung an nichtärztliche Psychotherapeutinnen und Psychotherapeuten zu. Dabei vertritt sie in der entsprechenden Vernehmlassung an den Bund jedoch die Auffassung, dass eine Bewilligungspflicht nur hinsichtlich derjenigen Angehörigen der Psychologieberufe angemessen erscheint, die fachlich selbstständig psychische und psychosomatische Krankheiten und Störungen behandeln. Einem ausgedehnten Titelschutz für Psychologinnen und Psychologen mit einem entsprechenden anerkannten Hochschulabschluss steht sie indes positiv gegenüber. Im übrigen weist die Regierung darauf hin, dass der vorliegende Entwurf aufgrund der Verlängerung der Ausbildungsdauer zu Mehrkosten zu Lasten der Kantone führen wird.

Inkrafttreten des Gesetzes über die politischen Rechte

Die Totalrevision des Gesetzes über die Ausübung der politischen Rechte im Kanton Graubünden vom 17. Juni 2005 (neuer Titel: Gesetz über die politischen Rechte im Kanton Graubünden) wird auf den 1. Januar 2006 in Kraft gesetzt. Die 90-tägige Referendumsfrist für diesen Erlass ist am 21. September 2005 unbenutzt abgelaufen.

Neues Sprachbuch in Rumantsch Grischun

Basierend auf dem Grobkonzept "Rumantsch Grischun in der Schule" vom Dezember 2004 wird unter anderem ein Konzept für ein neues Sprachbuch 2. bis 9. Klasse erarbeitet. Die Kosten für das Konzept betragen 48'000 Franken. Dessen Erarbeitung dauert vom 1. Oktober 2005 bis zum 31. Juli 2006. Nachher entscheidet die Regierung über die Umsetzung des Konzeptes.

Kantonsbeiträge an verschiedene Institutionen

- Entwicklungshilfe: Für fünf humanitäre Hilfsprojekte im Ausland, darunter die Hilfe an die Erdbebenopfer in Pakistan und die Unterstützung der Opfer des Wirbelsturms "Stan" in Zentralamerika, hat die Regierung einen Gesamtbetrag von 50'000 Franken bewilligt.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 27.10.2005

La regenza grischuna refusa tschertas novaziuns da la lescha federala per promover la cultura

Il chantun Grischun supplitgescha la confederaziun da renunziar a las midadas previsas en la lescha federala davart agids finanzials per mantegnair e promover la lingua e cultura rumantscha e taliana. La medema supplitga concerna las adattaziuns planisadas da la lescha davart l'instrucziun da las Svizras e dals Svizzers a l'exteriur e da la lescha federala davart la protecziun da la natira e da la patria. Quai punctuescha la regenza en sia consultaziun tar il sboz da la nova lescha federala davart la promoziun da la cultura (LPC) e tar la revisiun totala da la lescha federala davart la fundaziun "pro Helvetia". La regenza argumentescha en general che cuntegns respectivs e novaziuns planisadas pudessan vegnir reglads meglier en la nova lescha federala da linguas e betg en la LPC. Plinavant duai la confederaziun precisar las mesiras ch'èn previsas en il sectur da la promoziun da la cultura. Ultra da quai sto vegnir fatg attenziun che la confederaziun n'intervegnia betg en l'activitad operativa dal cussegl da fundaziun da la fundaziun per promover la cultura "pro Helvetia".

La regenza propona ina lescha separada per umans vagants

Tenor la regenza grischuna stoi vegnir examinà, sch'i na stuess betg vegnir stgaffida ina lescha federala per promover ils umans vagants. Uschia vegniss stgaffida ina basa legala per conceder contribuziuns a chantuns ed a vischnancas. Quai scriva la regenza en sia consultaziun tar il sboz preliminar dal rapport dal cussegl federal davart la situaziun dals umans vagants en Svizra. Plinavant propona la regenza d'augmentar substanzialmain las contribuziuns da la confederaziun a la fundaziun "In futur per ils vagants svizzers". In tal augment ed eventualmain er in augment dal chapital da fundaziun permettessan a la fundaziun da dauzar considerablamain sias contribuziuns da 10 pertschient dals custs per realisar plazzas stablas e plazzas da transit. Tenor il giudicament da la regenza promovessan talas mesiras senza dubi la prontezza dals chantuns e da las vischnancas da stgaffir plazzas novas. Ultra da quai stuess vegnir examinà, sche meds finanzials da la promoziun federala da la construcziun d'abitaziuns na pudessan betg vegnir mess a disposiziun er ad umans vagants.

Posiziun da la regenza grischuna tar ina lescha federala davart las professiuns psicologicas

La regenza grischuna approvescha ina regulaziun federala concernent las premissas per conceder a psicoterapeutas ed a psicoterapeuts betg medicinals la permissiun per pratitgar lur professiun. En quest connex punctuescha ella en la consultaziun correspundenta a la confederaziun ch'ina obligaziun da dumandar ina permissiun saja raschunaivla mo per quellas persunas che lavuran en il sectur da las professiuns psicologicas che tractan - sco persunas professiunalmain independentas - malsognas e disturbis psichics e psicosomatics. Ina vasta protecziun dal titel per psicologas e per psicologs cun in diplom universitar correspundent renconuschì beneventescha ella dentant. Dal rest rinviescha la regenza al fatg ch'il sboz avant maun vegnia a chaschunar custs supplementars per ils chantuns pervi da la prolungaziun dal temp da scolaziun.

La lescha davart il dretgs politics entra en vigur

La revisiun totala da la lescha davart il diever dals dretgs politics en il chantun Grischun dals 17 da zercladur 2005 (titel nov: lescha davart il dretgs politics en il chantun Grischun) vegn messa en vigur per il 1. da schaner 2006. Il termin da referendum da 90 dis per quest relasch è scadì ils 21 da settember 2005 senza esser vegnì duvrà.

Nov cudesch da lingua en rumantsch grischun

Sa basond sin il concept general "rumantsch grischun en scola" dal december 2004 vegn tranter auter elavurà in concept per in nov cudesch da lingua per la 2. fin 9. classa. Ils custs da quest concept importan 48'000 francs. Sia elavuraziun dura dal 1. d'october 2005 fin ils 31 da fanadur 2006. Suenter decida la regenza davart la realisaziun dal concept.

Contribuziuns chantunalas a differentas instituziuns

- Agid da svilup: Per tschintg projects d'agid umanitar a l'exteriur, tranter quels l'agid per las victimas dal terratrembel en Pakistan ed il sustegn da las victimas dal ciclon "Stan" en l'America centrala, ha la regenza approvà ina summa totala da 50'000 francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 27.10.2005